Lower a valyow ha hwelyow koth dhe'n north veu eylygerys avel an Balyow Feniks Unys po Stowes ha meur a voon kober veu trovyes yn nebes anedha. Mes nyns esa pub assay sewena. An skorrennow dhe Vre Garn Est ha West o an sewenna.

Unyans Gwerinel Breten Vian (Bretonek: Unvaniezh Demokratel Breizh; Frynkek: Union démocratique bretonne) yw parti politek ranndiryel yn Breten Vian. Yma dhedha 3 esel a Senedh Ranndiryel Breten Vian.

Tre yn Konteth Karvyrdhin, Kembra, Breten Veur yw Karvyrdhin (Kembrek: Caerfyrddin, Sowsnek: Carmarthen). Poblans an tre yn 2001 o 14,648 a drigoryon. An cita romanek, henwys Moridunum, a veu selyes omma.

Llandrillo-yn-Rhos yw tre yn Conwy, Kembra; (SH88SW81). Yma hi 128.6 mildir (206.9 km) dhiworth Kardydh ha 196.6 m (316.4 km) dhiworth Loundres. 7422 o braster an poblans yn 2011, ha 1366 (18.4%) a wodhya kewsel Kembrek.

Bronnviles yw eseli a Mammalia, unn klas a enyvales ow triga a-dreus an bys. Aga gnasow a rowedh yw: tethow (ha'n re a vronnviles benow ow kul leth rag bronna aga askorr); blew; ha goes toemm. An ympynnyon a rewl kylghya an goes der unn golonn a peswar chambour.

Hyns-horn kledhrennow kul 1' 111⁄2 "" (597 mm) geyj yn Porthmadok, Kembra yw an Hyns-horn Ertach Ugheldir Kembra (Kembrek: Rheilffordd Ucheldir Cymru, Sowsnek: Welsh Highland Heritage Railway). Ponir an hyns-horn dhyworth gorsav ogas dhe worsav an Linen Cambria dhe Dhibarthva Benn-an-Mount (Cyffordd Pen-y-Mount/ Pen-y-Mount Junction) war weli-kledhrennow koth an hyns-amal Bedhgelert.

D yw peswera lyther an lytherennek Kernewek hag a'n lytherennans romanek dre vras. Hi yw an tressa kessonenn keffrys. War-lergh A Grammar of Modern Cornish gans Wella Brown, hanow an lytherenn D a via leverys 'de'. An lytherenn ma a via menowgh lowr yn Kernewek Kemmyn herwydh unn studhyans servadow.[1]

Rosa Luxemburg (Polonek: Róża Luksemburg; 5ves a vis Meurth 1870 po 1871 – 15ves a vis Genver 1919) o gwlasegoryes almaynek sosialistek. Yedhow a Boloni o hi wostalleth. Yth hembrenkyas hi an movyans almaynek rag domhwelans marksydh (an Spartakusbund) a eth ha bos Parti Kemmynegorek Almayn. Hi ha lies kans a dus erell o ledhys yn mysk omsav kemmynegorek yn Berlin yn 1919.

Lien screfys in Zoulou a wrug omdhysqwedhes i'n 19ves cansbledhen gans treylyans an Beybel in 1883. John Dube ha Reginald Dhlomo o screforyon bosek in Zoulou i'n kensa hanter an 20ves cansbledhen. I'n eur ma, Zoulou yw ûsyes dre radyo, pellgowser, ha fylm. Yesterday (2004) o an kensa fylm a hireth plen i'n tavas. Jacob Zuma, an peswara lewyth a repoblek Africa Dhehow, a wor clappya Zoulou avell y gensa tavas.

Mighal Josep an Gov o hembrenkyas an Gernowyon a geskerdhas dhe Loundres yn 1497. Serrys awos an myghtern dhe vynnes kavoes toll rag omsettya erbynn Alban, Mighal an Gov, trigys yn Lannaghevren, a erviras mos dhe Loundres rag protestya. Lies den eth ganso, ha’n lu na eth ha bos brassa war an fordh, yn arbennik pan omjunyas gansa Tomas Flamank, den an lagha yn Bosvenegh.